Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû alapképzési
Paragraph Index: 320

c) A szakképzettség gyakorlásához szükséges adottságok és készségek: – magas szintû kritikai és alkotó gondolkodás, – a nemzetközi elvárásoknak megfelelõ kutatási képesség, – elemzõ képesség, amely az (elsõsorban angol nyelvû) irodalom feldolgozásán és értékelésén alapul, – a tárgyi tudáson alapuló gyors tájékozódási képesség a tudomány folyamataiban, az újonnan felmerülõ kérdésekkel kapcsolatban, – a verbális és írásbeli kommunikáció képessége (angol nyelven is) a tudományos témában jártas és kevéssé jártas emberekkel, – kreativitás, problémamegoldó és önálló döntéshozó képesség, – a felvetett tudományos problémák és a kutatásban alkalmazott módszerek rugalmas megközelítésének és a kapott eredmények kritikus értékelésének képessége, – akadémiai kutatási – elméleti, logikai, értelmezési – készségek, – gyakorlati – laboratóriumi, érveléstechnikai, írástechnikai – készségek. 8. A mesterfokozat és a szakképzettség szempontjából meghatározó ismeretkörök: 8.1. A mesterfokozathoz szükséges alapozó ismeretkörök: 20–40 kredit biomatematika / bioinformatika, biofizika / biológiai mérési módszerek, biológiai kémia, sejt- és molekuláris biológia, fejlõdés és molekuláris genetika, mikrobiológia, szabályozásbiológia – fiziológia, rendszerbiológia. 8.2. A szakmai törzsanyag kötelezõ ismeretkörei: 40–60 kredit az antigénfelismerés molekuláris alapjai, receptorok és jelátvitel az immunsejtekben, a sejtmembránok tulajdonságai, az immunológiai szinapszis, a természetes immunrendszer, az immunrendszer evolúciója, az adaptív immunrendszer sejtjei és mûködése, klinikai immunológia, laboratórium menedzsment és minõségbiztosítás, állatmodellek, immun-biotechnológia,immunológiaialap-,képalkotóéssejtanalitikaimódszerek,klinikaiimmunológiaimódszerek. 8.3. A szakmai törzsanyag kötelezõen választható ismeretkörei: 30–50 kredit differenciált szakmai ismeretek: 10–20 kredit a doktori képzést, valamint a gyakorlati készségek és kompetenciák kialakítását, illetve szervezését segítõ speciális szakmai ismeretek, melyek felkészítenek a kísérletes feladatok önálló tervezésére, kivitelezésére, értékelésére és az eredmények interpretálására; diplomamunka: 20 kredit. 9. Idegennyelv-ismeret követelményei: A mesterfokozat megszerzéséhez egy államilag elismert, legalább középfokú (B2), komplex típusú nyelvvizsga, vagy azzal egyenértékû érettségi bizonyítvány, illetve oklevél szükséges angol nyelvbõl. 10. A mesterképzésbe való felvétel feltételei: A hallgatónak, a kredit megállapítása alapjául szolgáló ismeretek – felsõoktatási törvényben meghatározott – összevetése alapján elismerhetõ legyen legalább 60 kredit – természettudományos (matematika, fizika, kémia, informatika), – biológiai szakmai (biokémia, molekuláris biológia, sejtbiológia, genetika, mikrobiológia, állatszervezettan, állatélettan, immunológia) ismeretkörökbõl. A mesterképzésbe való felvétel feltétele, hogy a hallgatónak elismerhetõ legyen legalább 40 kredit az alábbiak szerint: természettudományos alapismeretekbõl legalább 20 kredit, amibõl a kémia legalább 10 kredit; és biológiai szakmai alapismeretekbõllegalább 20 kredit. A további hiányzó, legfeljebb 20 kreditet (amibõl legalább 2 kredit immunológiai ismeret) a mesterképzéssel párhuzamosan a képzés elsõ két félévében kell megszerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes